CELEX: 62011FA0115
Language: hu
Date: 2014-07-10 00:00:00
Title: F-115/11. sz. ügy: A Közszolgálati Törvényszék (második tanács) 2014. július 10-i ítélete – CG kontra EBB (Közszolgálat — Az EBB személyi állománya — Kinevezés — Egységvezetői álláshely — A felperestől eltérő pályázó kinevezése — A kiválasztási eljárás szabálytalanságai — A kiválasztó bizottság pártatlansági kötelezettsége — A kiválasztó bizottság tagjainak pártatlansági kötelezettsége — A kiválasztó bizottság elnökének a felperessel szembeni kifogásolható magatartása — Összeférhetetlenség — Az összes pályázó számára kötelező szóbeli előadás — A szóbeli előadáshoz rendelkezésre bocsátott dokumentumok, amelyek kedvezhetnek az egyik pályázónak — A rendelkezésre bocsátott dokumentumok szövegezésében részt vevő pályázó — Az egyenlőség elvének megsértése — Megsemmisítés iránti kereset — Kártérítési kérelem)

24.11.2014   
            
            
               HU
            
            
               Az Európai Unió Hivatalos Lapja
            
            
               C 421/47
            
         A Közszolgálati Törvényszék (második tanács) 2014. július 10-i ítélete – CG kontra EBB
   (F-115/11. sz. ügy) (1)
   
   ((Közszolgálat - Az EBB személyi állománya - Kinevezés - Egységvezetői álláshely - A felperestől eltérő pályázó kinevezése - A kiválasztási eljárás szabálytalanságai - A kiválasztó bizottság pártatlansági kötelezettsége - A kiválasztó bizottság tagjainak pártatlansági kötelezettsége - A kiválasztó bizottság elnökének a felperessel szembeni kifogásolható magatartása - Összeférhetetlenség - Az összes pályázó számára kötelező szóbeli előadás - A szóbeli előadáshoz rendelkezésre bocsátott dokumentumok, amelyek kedvezhetnek az egyik pályázónak - A rendelkezésre bocsátott dokumentumok szövegezésében részt vevő pályázó - Az egyenlőség elvének megsértése - Megsemmisítés iránti kereset - Kártérítési kérelem))
   2014/C 421/65
   Az eljárás nyelve: francia
   
      Felek
   
   
      Felperes: CG (képviselők: kezdetben: N. Thieltgen ügyvéd, később: J.–N. Louis és D. de Abreu Caldas ügyvédek)
   
      Alperes: Európai Beruházási Bank (EBB) (képviselők: G. Nuvoli és T. Gilliams, meghatalmazottak, A. Dal Ferro ügyvéd)
   
      Az ügy tárgya
   
   Az EBB elnöke azon határozatának megsemmisítése iránti kérelem, amely nem a felperest, hanem más pályázót nevezett ki az EBB egyik egységvezetői álláshelyére, és kártérítés iránti kérelem.
   
      Az ítélet rendelkező része
   
   
               1)
            
            
               A Közszolgálati Törvényszék megsemmisíti az Európai Beruházási Bank elnökének 2011. július 28-i határozatát, amely a „Díjszabás és kockázatpolitika” egység egységvezetői álláshelyére A-t nevezte ki.
            
         
               2)
            
            
               Az Európai Beruházási Bank köteles megfizetni CG-nek 25  000 eurót.
            
         
               3)
            
            
               A Közszolgálati Törvényszék a keresetet ezt meghaladó részében elutasítja.
            
         
               4)
            
            
               Az Európai Beruházási Bank maga viseli saját költségeit, és köteles viselni a CG részéről felmerült költségeket.
            
         
      (1)  HL C 6., 2012.1.7., 28. o.